Cuneiform Tablet KTS 2 43
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dì-DINGIR qí-bi-ma um-ma PÚZUR-a-šur-ma mì-šu ša 3 tám-kà-re-e-a wa-ar-kà-at té-er-tí-kà ta-aṭ-ru-da-am ú-la iš-tí-a a-mur-{d}en-LÍL i-sí-ma iz-ku-ú <gap> pì-lá-aḫ-IŠTAR a-dí-ni ni-kà-sú ú-lá ša-as-i-ú wa-ar-ki-i té-er-tí-kà ta-ṭá-ar-da-šu ša KÙ.BABBAR 1 ma-na ù 1.5 ma-na ni-ip-lá-tim i-na-pá-lá-ni-ni a-ta i-na té-er-tí-a 1.5 ma-na KÙ.BABBAR ta-dí-na-šu-um ù 3 ma-na i-na an-na-ak qá-ti-šu ša a-dí-nu-šu-ni a-šu-mì pì-lá-aḫ-IŠTAR DUMU ú-zu-a i li-bi₄-šu a-mur-IŠTAR ik-ta-lá um-ma šu-ut-ma 7 ma-na KÙ.BABBAR ni-ip-lá-tim pì-lá-aḫ-IŠTAR i-na-pá-al am-<gap>-<gap>-<gap> a-ma-kam iš-tí pì-lá-aḫ-IŠTAR lá iz-ku-ú-ma ni-kà-sí lá i-dí-šu-um-ma <gap> <big_gap> a-na ni-kà-sí ša ki-ma <big_gap> ta-áš-pu-ra-šu šu-ma mì-ma 1.5 ma-na KÙ.BABBAR lá ta-dí-<big_gap> ù wa-ar-ki-i té-er-tí-kà lá ta-aṭ-ru-da-šu 5 ma-na AN.NA ki-i i li-bi₄ šu-uq-lim ša a-ma-kam-mì-in₄ i-na NÍG.KA.SI KÙ.BABBAR 1 ma-na 2 ma-na <gap> i-pu-lá-ni <gap> ki-ma wa-ar-kà-at té-er-tí-kà i-lu-ku ú a-na-ku mì-ma ú-lá al-té-e-ma <gap> um-ma a-na-ku-ma té-er-tù-šu lá uk-ta-ṣa-ad-ma li-bu-šu lá i-lá-mì-na-am KÙ.BABBAR 1 ma-na ra-mì-ni i-ni-kà-sí-i-<gap> ak-bu-us-ma wa-ar-kà-at té-er-tí-kà i-ta-lá-ak a-ta i-na e-en₆ a-ḫi-im ù eb-ri-im a-na lá a-wi-li-im ta-áš-ku-na-ni ki-ma ša KÙ.BABBAR 1 GÍN ša-qá-lam lá a-le-e-ú ù kà-ṣa-ra-am ša-pá-ra-am lá a-le-e-ú té-ta-áp-ší a-na-ku kà-ṣa-ri-i a-gu₅-ur-ma a-ṣé-er ú-nu-tí-im a-na bu-ru-tim áš-pu-ur a-ta ṣú-ḫa-ri-a wa-ar-kà-at té-er-tí-kà ta-ṭá-ar-dam 0.66666 ma-na KÙ.BABBAR be-ú-lá-tí-a a-mur-IŠTAR ú-kà-al i-na 1.5 ma-na KÙ.BABBAR ša a-ma-kam ta-dí-nu-šu-ni 0.66666 ma-na KÙ.BABBAR ù ni-is-ḫa-sú